Hargeysa, (HargeisaPress) — Madaxweynaha Jamhuuriyadda Somaliland, Mudane Axmed Maxamed Silaanyo waxa uu maanta xafiiskiisa ku qaabiley sodon dhalinyaro ah oo dhawaan ku guulaystay imtixaan ay ku galeen gobolka sool magaalo madaxdiisa laascaanood, kaasoo ay kaga mid noqdeen shaqaalaha dawladda Somaliland, markii ay ku soo baxeen kaalmihii laga rabay, waxaanay noqotay markii ugu horaysay ee gobolada Somaliland, marka laga tago Maroodi-jeex lagu qaado imtixaan shaqaale oo baaxdaasi leh, taasi oo ay suurogelisay hay’adda shaqaalaha dawlada Somaliland oo uu gudoomiye ka yahay sharmaake Axmed Muxumed Geelle oo ah wiil da’a yar oo madaxweynuhu xilkaas hay’ada shaqaalaha uu u magacaabay.
